Tjostolv

Tjostolv er et svært sjeldent norsk mannsnavn. Navnet har norrøn opprinnelse og navneleddene betyr «sinne, raseri» og «ulv».

Etymologi
Tjostolv har opprinnelse i det norrøne navnet ÞiústulfR, dannet av þjóstr, «sinne, raseri», og ulfr, «ulv». Tjøstolv og Tjøstel er dialektformer av navnet.

Utbredelse
ÞiústulfR er kjent brukt i én runeinnskrift fra vikingtiden, så navnet var kjent, men antakelig ikke blant de mest brukte i Norden på den tiden. Tjostolv var et vanlig navn i Norge i middelalderen. Over 40 forskjellige personer med navnet er nevnt i Regesta Norvegica. Navnet har siden vært mindre brukt.

Tjostolv er i dag et svært sjeldent navn. Formen Tjøstolv er mest utbredt, men også svært sjelden.

|}

Kjente personer med navnet
Personene i listen er ordnet kronologisk etter fødselsår.
Tjøstolv Lund (født 1947), norsk anestesiolog
Tjostolv Moland (1981–2013), norsk reserveoffiser
Tjostolv Berget, norsk rektor

Referanser

Eksterne lenker

Mannsnavn